text: Voluntariat - Es Baluard Museu
  Es Baluard Museu > Col·labora > Voluntariat
  Degut a les circumstàncies actuals, aturam el programa de Voluntariat. Esperam tornar aviat!
  Amb vocació de servei públic, Es Baluard Museu necessita i creu en la participació ciutadana. Una eina per continuar amb la tasca divulgativa, tant de la Col·lecció com de les activitats paral·leles, és el Programa de Voluntariat.
  Si tens inquietuds culturals i sents la necessitat de passar a l'acció, entrar a formar part dels projectes del museu i ser voluntari d'Es Baluard Museu t'ajudarà a complir el compromís de donar a conèixer el patrimoni mitjançant col·laboracions en diverses activitats. Per aquest motiu, les persones voluntàries seguiran un procés instructiu que anirà des d'una formació bàsica a una més específica relacionada amb les activitats per a les quals estiguin disponibles.
  El voluntariat el duen a terme persones compromeses que, desinteressadament, ofereixen el seu temps i esforç sense esperar a canvi res que no sigui sentir-se orgulloses de la seva contribució a la societat.
  Per a més informació, sol·licituds, dubtes o suggeriments contacteu amb la coordinació del Programa de Voluntariat a través de mediacio@esbaluard.org o al 971908200.